TTCL เผยงบฯ Q3/58 กำไรลดลง 21% อยู่ที่ 111.32 ลบ.
TTCL เผยงบฯ Q3/58 กำไรลดลง 21% โดยงบฯ Q3/58 มีกำไรสุทธิ 111.32 ลบ. ลดลง 21% จากปีก่อนที่มีกำไร 141.30 ลบ. ขณะที่ งวด 9 เดือนมีกำไร 302.59 ลบ. ลดลง 32% จากปีก่อนที่มีกำไร 445.75 ลบ.
13 พ.ย. 2558

บริษัท ทีทีซีแอล จำกัด (มหาชน) หรือ TTCL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 111.32 ล้านบาท หรือมีกำไรสุทธิ 0.20 บาทต่อหุ้น ลดลง 21% จากช่วงเดียวกันของปีก่อนที่มีกำไรสุทธิ 141.30 ล้านบาท หรือมีกำไรสุทธิ 0.25 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 302.59 ล้านบาท หรือ 0.54 บาทต่อหุ้น ลดลง 32% จากช่วงเดียวกันของปีก่อนที่มีกำไรสุทธิ 445.75 ล้านบาท หรือ 0.80 บาทต่อหุ้น
สำหรับผลการดำเนินในไตรมาส 3  ที่มีกำไรลดลง เนื่องจากบริษัทมีต้นทุนเพิ่มขึ้นจากปีก่อน ส่วนแบ่งกำไรจากบริษัทร่วมลดลง 10% เป็นจำนวน 21 ล้านบาท เนื่องมาจากผลการดำเนินงานที่ลดลงของโรงไฟฟ้าพลังงานแสงอาทิตย์ ขนาด 8MW จังหวัดอ่างทอง ประเทศไทย อีกทั้งบริษัทบันทึกส่วนแบ่งขาดทุนจากส่วนได้เสียในกิจการร่วมค้าเป็นจำนวน 113 ล้านบาทจาก Orient Bio-Fuels Co., Ltd. (OBF) ในประเทศเวียดนาม ซึ่งสะท้อนถึงผลขาดทุนของ OBF ระหว่างงวดและส่งผลกระทบต่อผลการดำเนินงานของบริษัท ภายใต้ตามวิธีส่วนได้เสีย